นักลงทุนเทรด DW บน TPIPL ต่อเนื่องในวันศุกร์
Call DW บนหุ้น TPIPL เทรดหนาแน่นต่อเนื่อง หลังจากหุ้นอ้างอิงรีบาวน์ขึ้นจากวานนี้ โดยราคา TPIPL เคลื่อนไหวในกรอบ 2.64-2.76 บาท ก่อนที่จะปิดที่ระดับต่ำสุดของวันที่ 2.64 บาท หรือ -0.8%
20 ก.ค. 2558

บล.แมคควอรี เผย Call DW บนหุ้น TPIPL เทรดหนาแน่นต่อเนื่อง หลังจากหุ้นอ้างอิงรีบาวน์ขึ้นจากวานนี้ โดยราคา TPIPL เคลื่อนไหวในกรอบ 2.64-2.76 บาท ก่อนที่จะปิดที่ระดับต่ำสุดของวันที่ 2.64 บาท หรือ -0.8% ทั้งนี้ โดย TPIP28C1510A ซึ่งเป็นหนึ่งใน DW ที่ได้รับความสนใจจากนักลงทุน เคลื่อนไหวในกรอบ 0.28-0.31 บาท และมีวอลุ่มหนาแน่น
อย่างไรก็ตาม การเคลื่อนไหวผันผวนของดัชนีหลักทรัพย์ ยังคงส่งผลให้นักลงทุนส่วนใหญ่ให้ความสนใจซื้อขาย SET50 DW ต่อเนื่อง ท่ามกลางวอลุ่ม DW ทั้งตลาดที่ค่อนข้างเบาบางในวันศุกร์เพียง 603.34 ล้านบาท
กลุ่มพลังงานปรับตัวลดลงต่อเนื่องจากราคาน้ำมันดิบโลกที่ยังดิ่งลงในสัปดาห์ที่ผ่านมา ส่งผลให้ Call DW บนหุ้นพลังงานปรับตัวลงในวันศุกร์ ยกตัวอย่าง DW28 เช่น PTT28C1510A -8.1% PTTE28C1512A -11.5% เทียบกับหุ้นอ้างอิงที่ปรับตัวลง -1.5% และ -2.0% ตามลำดับ ส่วนหุ้นกลุ่มธนาคารค่อนข้างนิ่ง และจะทยอยรายงานผลประกอบการในสัปดาห์หน้า ซึ่งส่งผลให้วอลุ่มเทรด DW บนหุ้นธนาคารค่อนข้างเงียบเหงาตามไปด้วย  ทั้งนี้ DW ที่ปรับตัวเพิ่มขึ้นโดดเด่น ได้แก่ SGP28C1509A +28.6% โดยหุ้นอ้างอิงปรับตัวขึ้น +0.9%
สำหรับแรงซื้อขายสุทธิใน DW28 ในวันศุกร์ นักลงทุนซื้อสุทธิ DW ในกลุ่ม PTT อย่างเช่น PTTE28C1512A และ IRPC28C1509A 2.0 ล้านหน่วย และ 3.4 ล้านหน่วย  รวมทั้งมีแรงซื้อสุทธิใน SET50 Put เช่น S5028P1508A 1.5 ล้านหน่วย อีกด้วย ขณะที่แรงขายสุทธิอยู่ใน TRUE28C1512A 5.0 ล้านหน่วย และ ITD28C1510B 1.3 ล้านหน่วย 
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 27,150.49 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  603.34 ล้านบาท
คิดเป็น 2.2%  